Greit, Wubbo.
La oss ta en titt her.
-Følg lyset. -Dette går bra.
Jeg søkte ly i en lavatunnel like ved hovedleiren.
Ok, Wubbo. La oss ta en titt.
Muller, ta deg av Molly for meg.
Jeg prøvde å snakke med Wubbo over radioen, men han svarte ikke.
Og det var da stormen startet.
Molly, er alt i orden?
Gå opp.
Sånn.
Gjør meg en tjeneste. Sett…
Molly, går det bra?
Jeg har aldri sett noe sånt før.
Det var som om… regolitten kokte.
Greit, Wubbo. La oss se hva vi kan gjøre her, hva?
Greit. Kom igjen.
Jeg visste at Wubbo var i trøbbel,
men det var ikke trygt å redde ham før stormen var over.
Så jeg ventet.
Jeg ventet i to timer og 45 minutter.
Du gjorde alt riktig.
Klarer han seg?
Det fins ingen tester
som kan vise hvor mye stråling som gikk gjennom kroppen hans da.
Men dosimeterbrikken målte 200 rem.
Hva betyr det?
Det er mer enn maksimumsdosen et menneske bør få gjennom livet.
Han vil nesten helt sikkert få kreft om noen år.
Jeg flytter hjemreisen til i morgen for å få ham til Houston.
Forstått.
Og jeg tar med deg også.
Hva? Ikke faen.
Brikken min var grønn. Jeg har to måneder igjen her.
Lavatunnelen ga deg litt beskyttelse, men det var ikke ideelt.
Godkjent mengde stråling for seks måneder er 20 rem. Dosimeteret ditt er på 90.
Jeg er nesten ferdig med å kartlegge den sørlige ryggen av Stafford.
Jeg vet at det er litium der.
Jeg beklager. Avgjørelsen er endelig. Vi drar klokken 9.
Det er så lett for deg å si.
Du gleder deg til å komme deg vekk fra månen og starte din flotte skrivebordjobb.
Ingenting ved dette er lett, Molly.
Når du har kommet til hektene, kan du komme tilbake. Seks måneder eller ett år.
Og Wubbo?
Han kommer aldri tilbake.
Reagan-regjeringen fortsetter å forsvare avgjørelsen om å gå til beredskapsnivå 3
under solstormen i går.
Det førte til at Fjerde bombeflyskvadron ble deployert nær sovjetisk luftrom.
Sovjets generalsekretær Andropov kritiserte handlingene som provoserende
under en tale i Dumaen tidligere i dag.
Regjeringsrepresentanter hevder at det var et sikkerhetsgrep.
Men et voksende antall kritikere her hjemme stiller spørsmål ved forklaringen.
SENATOR GARY HART (D) PRESIDENTKANDIDAT
Hvis det er sant, hvorfor fikk de presidenten om bord på Air Force One?
En solstorm brakte oss på randen av krig,
takket være denne regjeringens sabelraslende politikk.
Hvordan går det med kraftsituasjonen?
Solenergi tar igjen for det meste mens vi får atomreaktoren i drift igjen.
Hva med livsstøttesystemene? Vi har mange folk der.
De er nok helt i orden, men isproduksjonen er påvirket.
Og vi må utsette utviklingsoperasjonene for Mars-programmet. Igjen.
Og det er ikke alt. Brenselsstavene ble skadet under strømstansen.
Vi får nok bare et par måneder til ut av reaktoren, om vi er heldige.
Vi må sende opp mer plutonium.
Det vil holde hardt,
men jeg tror neste Sea Dragon bør nå fram i tide.
En ubemannet flygning er tryggere.
Jeg ber Guam implementere forskrifter for kjernefysisk transport.
Det må godkjennes av Pentagon først.
Det tar ukevis. Vi rekker ikke utskytingsdatoen.
Jeg vil ikke la Jamestown sitte i mørke pga. byråkrati.
Det vil ikke jeg heller, men det er reglene.
Vi er tilbake på beredskapsnivå 5, men vi må være på vakt.
God morgen. Jeg har gode nyheter.
Det kan vi jammen trenge.
Så etter denne stormfiaskoen,
mener presidenten at det er klokt å dempe spenningen med sovjeterne,
og vise at han er en fredsommelig mann.
Å plassere missiler på Pathfinder er neppe den beste måten å gjøre det på.
Jeg vet det. Det er satt på vent. Inntil videre.
Men jeg vil at dere skal lage et forslag til en ny ferd.
En amerikansk astronaut og en sovjetisk kosmonaut
møtes for å vise vårt felles formål
med et håndtrykk i rommet.
Jeg beklager.
Et håndtrykk?
De to fartøyene dokker, åpner luken, de håndhilser på direktesending,
og saken er biff.
Ed, jeg trenger ideer til crewet.
Folk som reflekterer hva landet vårt står for.
Styrke, frihet, kanskje et ungt ansikt for MTV-folkene.
Ja. Jeg skal sjekke om Madonna er ledig.
Jeg vil ikke tillate at fergen vår dokker med et sovjetisk fartøy.
De vil få tilgang til vår hemmeligste teknologi. Vi kan ikke…
Slapp av, Margo. Det vil ikke gå så langt.
Vi strekker ut hånden i fred,
og når sovjeterne dasker den bort, står vi og stråler av godhet.
Og de framstår som de aggressive.
Det er vinn-vinn.
Jeg vet ikke om du har merket det,
men vi har en del å henge fingrene i.
Så å planlegge et PR-stunt som aldri vil skje,
står ikke høyt på prioriteringslisten min.
Du finner på noe.
Det gjør du alltid.
Du gleder deg vel til å komme ned hit og bli med på moroa, Ellen?
Ja, jeg gleder meg.
Jeg avslutter her.
Hvordan ser det ut?
LSAM er klar for oppskyting.
Da er vel tiden inne.
Dette blir vel din siste gang her oppe?
Vil du savne det?
Fire turer, 723 dager. Jeg…
Jeg har fått kvoten min.
Og jeg tror jeg kan ha større innflytelse over programmet der nede.
Du kan jo skaffe oss en oppvaskmaskin som virker.
-Jeg kan ikke gjøre det umulige, Al. -Nei.
-Greit. Skal vi… -Ja.
Jeg avløser deg herved som kaptein på Jamestown.
Jeg anser meg som avløst.
Lykke til der nede.
Takk.
Foster. Takk.
Ha det bra.
Price. Fortsett det gode arbeidet.
Fassi. Takk.
-Geller. -Takk.
Ikke vær for snill mot ham.
-Jonway. -Takk.
Jeg glemte nesten det viktigste.
Hva er disse til?
Spritskapet.
Ok, ADI er på inertialstyring.
Ja.
Sjekk feil- og nivåindikatorene.
Jeg starter manøveren. Nummer 27. Sett i gang.
Cobb, på tide å spenne seg fast.
Greit.
-Motormodus 202. -202.
Kom igjen, små romvesen-dritter. Ja. Ja.
Du kan bare gi opp. Du klarer det aldri.
Tøv. Jeg er nesten der.
Du jukser.
Nei, det gjør jeg ikke. Det kalles jakting.
-Jimmy viste meg det. -Stolt av deg, Gordo.
Ja!
Jeg klarte det nesten.
-Nesten. -En dag.
Du klarer det en dag, kompis.
Pokker.
Takk.
Tror du hun kommer?
Vi får se.
"Men da han kom bort til det, fant han ikke annet enn blad,
for det var ikke tiden for fikener."
Jeg kjente ham egentlig ikke godt.
Han hadde sine demoner.
Ah, enkelte kommer aldri unna, vet du.
Det er som om de er der fortsatt.
Stakkars Dani. Jeg kan ikke forestille meg hvordan hun har det.
Det vil ta tid, men hun kommer gjennom det.
Ja. Men å se henne i begravelsen, det var…
Hei.
-Hei. Der er hun. -Hei, Bob.
-Hei, Bob -Hei, Bob.
Beklager at jeg er sen. I-45 sto stille.
Hva i helvete er det?
-Planter i baren. Hva blir det neste? -Jeg prøvde å si det.
-Hva sa hun? -At de pynter opp stedet.
Gi deg. Det var fint som det var før.
Det var ei bule.
Ja, den var litt røff, men den var vår.
-Den hadde karakter. -Den hadde kakerlakker.
Kakerlakker har karakter.
-Jeg savner biljardbordet. -Du spilte aldri biljard.
Jeg likte det og de gamle stolene.
Jeg likte de gamle stolene. Hvordan de vaklet bitte litt.
Ja, du vaklet ut av mange av dem.
Hvordan går det med deg?
Det går bra.
-Jeg savner ham bare. -Ja.
Én dag om gangen, vet du.
Én dag om gangen.
De siste ni årene var så vonde.
Og Clayton, å se ham slite sånn,
og han hadde så mye smerter.
Jeg bare…
Går det bra?
Det går fint.
Jeg bare… Jeg prøver å finne tilbake til mitt gamle jeg.
Helt sant.
Som er… hvorfor jeg…
Hva?
Jeg vil dra tilbake.
-Hvor? -Jamestown.
Det er ni år siden jeg…
…siden noen av oss har vært der oppe, og…
Det er på tide.
Jeg vil se hvordan det er forandret. Jeg vil se hva det er blitt til.
Du vet hva det har blitt. Du hjalp til å designe det.
Det er ikke det samme.
Jeg vil se det. Med mine egne øyne.
Jeg vil ta på drakten om morgenen.
Sette støvlene i månestøvet.
Se solen stige opp over Shackleton igjen.
Savner dere det ikke?
Kom igjen, Ed.
Sier du at du aldri tenker på å dra tilbake?
Vi var der før det var et "der".
Vil dere ikke se hva vi startet?
-Egentlig ikke. -Nei.
Jeg vil det.
Ikke misforstå.
Jeg elsker å sitte her i denne tidligere bedritne baren med dere
og flire litt,
men jeg er lei av å snakke om gamle dager da vi var astronauter.
Vi er fortsatt astronauter.
Nei, det er vi ikke.
Det er mer ved å være astronaut enn å dra opp i rommet.
Hør her…
Jeg angrer ikke på ett minutt av tiden jeg har tilbrakt her med Clayton.
Men jeg vil ikke sitte resten av livet og si:
"Husker du ditt? Husker du datt?"
Ok.
Jeg leverer papirene i morgen.
Er det sant?
Takk, Ed.
-For Dani. -For Dani.
Løft visiret. Sånn, ja.
Greit. Kan du løfte armen nå?
Ja, bare vis oss klokken.
Ok. Og gi meg et stort smil.
Litt større.
Fint.
Greit.
Det var vel bra nok.
Ok, vi er ferdige.
Takk for at du holdt ut.
Jeg vet at det tok tid, men de siste ble veldig bra.
Det pene ansiktet vil være over hele Times Square.
Du mener vel den pene klokken?
Takk, Angie. Jeg koker i denne drakten.
Hei, vennen min.
Jamestown var bare ett rom på den tiden.
Knapt nok plass til at vi tre kunne bo og jobbe sammen.
Ikke som det Taj Mahal-et de har der oppe nå.
Ikke få meg til å prate om maten.
Kunne like gjerne spist papp.
Ja. Det var pioner-tiden.
Utposten. Det ville vesten.
Vi var nybyggerne, og russerne…
Vel, de var indianerne.
Gordon.
Velkommen hjem.
Takk, alle sammen, for alt arbeidet deres
for å få oss trygt tilbake til jorden.
Det er ingen som har en liten rolle i dette programmet.
Hver eneste persons arbeid er verdifullt for NASAs oppgave,
og vi er veldig takknemlige.
Takk.
Elskling!
Elskling.
Hei.
-Går det bra? -Ja. Fint.
-La oss få deg vekk herfra. -Ja.
Ja. Kom igjen.
-De legger ikke merke til det. -Nei.
Kelly, frokost!
Kom igjen, Kelly!
ANNAPOLIS USAS MARINEAKADEMI
-Kelly! Frokost. -Kommer.
Protester fortsetter å vokse nær Panamakanalen
etter at Reagan-regjeringen erklærte
at gjenvalget av Panamas president Omar Torrijos er ugyldig,
og hevder det var omfattende valgfusk.
Torrijos, som nylig har omfavnet sosialistisk politikk,
har sverget å bli sittende,
mens fredsaktivister her i USA
opponerer mot regjeringens politikk.
Hvis Ronnie Reagan tror fred er en klisjé fra 60-tallet,
er det hans problem.
Fred er for alltid.
Kom igjen, Nancy. Be mannen din komme og legge seg igjen og la håret vokse.
6.20.
-Jeg må gå. Ha det. -Ha det.
Hyggelig å hilse på deg, Ellen.
I like måte. Vi ses sikkert.
Ja. Vi ses.
…i USA anslås det at mer enn tre millioner
har demonstrert åpent mot Reagan-regjeringen…
Jøss. Du har trent ham godt.
Ja, han er super. Alltid presis.
Bruker bakdøren så Mrs. Williams ikke ser ham.
Og han parkerer to kvartaler borte.
Imponerende.
Larry Wilson, er dette seriøst?
Det er…
Jeg mener… egentlig ikke.
Jeg liker ham, men jeg vet ikke.
Og hva med deg? Nå som du er her for godt, vil du ta igjen det tapte?
Jeg har for mye å gjøre nå med den nye jobben.
Nettopp.
Jeg må dra på kontoret.
Hei, har de gått med på lønnsforhøyelse?
"Du er et verdifullt medlem av teamet,
men Boeing vurderer høyere kompensasjon
kun under våre vurderinger av de ansatte i desember."
Og jeg trodde NASA var byråkratisk.
Kanskje jeg bare skal gå til sengs som John og Yoko.
Jeg må komme meg av gårde.
Det holdt jeg på å glemme.
Til din første dag, viseadministrator.
Larry.
Du liker den ikke.
Den er nydelig. Jeg bare…
Jeg vet ikke.
Er det meg?
Du skal omgås kongressmedlemmer og statssekretærer.
Du må passe inn.
Husk hvorfor du tok denne jobben.
-Veien til Mars går ikke gjennom Houston. -Nei. Den går gjennom Washington.
Det er jenta mi, det.
-Ha en fin dag. -Takk.
God morgen.
-Velkommen. -Takk.
Veldig glad for å ha deg på den administrative siden.
Jeg gleder meg. Hører at dere har god kaffe her.
Bare ikke følg for tett i hans fotspor.
Hun kunne gjort det verre, tro meg.
Jeg beklager at ditt første møte som viseadministrator
er om noe så spennende som budsjetter, men…
Skal vi gå i gang?
Nå som ting roer seg,
må vi modernisere Jamestown for å beskytte bedre mot solhendelser i framtiden.
Det høres ikke billig ut.
Nei, og dessverre er det eneste stedet jeg kan finne penger, nok en gang,
i Mars-programmet.
Vi kan stryke den nye Mars-EMU-en.
Det er tidlig i utviklingen av den, så… det er nok fornuftig.
-Fint. -Men… Beklager…
Er det ikke…
Vi er fem år inn i Mars-programmet,
og det er allerede ti år på etterskudd.
Jeg er ny på denne siden av det, men det må finnes en annen utvei.
Programmet handler om Mars. Å gå framover…
Vi må velge våre kamper her.
Vi kan ikke løpe til Kongressen hver gang vi trenger penger.
Men jeg setter pris på iveren din. Den vil vi trenge i framtidige kamper.
Nå som vi er enige om å kutte ut EMU…
Kan vi gå videre til geologisk avdeling?
Trenger vi så mye penger til spektrometre?
Vi…
Kan dere ha meg unnskyldt et øyeblikk?
Hva dreier dette seg om?
Beklager. Han sa at det gjaldt en… Aleida Rosales?
Skulle jeg visst hvem det er?
Nei, det er bare noen jeg kjente for lenge siden. Takk.
…sovjeterne kutter ikke i rekognoseringsbudsjettet ved Zvezda.
Jeg forstår det. Men selv med midlene fra patentene,
har vi fortsatt underskudd.
Jeg er åpen for alt.
Jeg mener bare at vi må være smarte her.
Ikke sant?
Margo?
Det stemmer. En ny klasse starter i dag.
De vet ikke hva de begir seg ut på.
Nei.
Hva kan jeg hjelpe deg med?
Jeg har med noe til deg fra L.A.
Er det…
Kruset hans.
Stjal du Ed McMahons krus?
Det gjorde jeg.
Jøss, det er…
Det er virkelig…
Mr. de Cordova… det er Johnnys produsent…
Han hadde en god idé om kanskje å filme noen segmenter
når jeg er oppe i Jamestown.
Ja. Jeg vil at du skal være mindre opptatt av Johnny
og mer fokusert på programmet nå.
Det blir fint for programmet, Ed.
Da får barn et nærbilde av månen
og alt det fantastiske vi gjør der.
Ja, det høres jo bra ut, Trace,
men du drar om mindre enn en måned, og du har gått glipp av din tredje SIM…
Jeg vet det. Jeg beklager, Ed.
Jeg rotet med tiden.
Med all feiringen Sam og jeg har drevet med,
har jeg vært litt distrahert.
Ja. Jeg så det. Det var…
…noe for seg.
Jeg får vel dra bort til SIM.
Ja.
-Er det noe i veien, Ed? -Nei.
Hei.
Kan du ikke være glad på mine vegne?
-Glad på dine vegne? -Ja.
Du trengte ikke å kunngjøre det på landsdekkende tv.
-Så det handler om Gordo, som alltid. -Han fortjente å få vite det.
Jeg kan ikke huske at du brydde deg om hva jeg fortjente å vite
da Gordo knullet alle de ludderne i Florida.
Gi deg.
Ja, du har rett. Du har rett, Ed.
Ja, fortell de nye rekruttene om gode, gamle dager.
-Ja. -Takk skal du ha!
Sitt ned.
Velkommen til NASA.
Fra nå av er dere offisielt astronautkandidater.
Fra nå av kjærlig omtalt som "ASCAN-er".
Det er et hardt 24-7-treningsprogram som skal forberede dere på romferder.
Jeg vil vurdere dere underveis, og alt dere gjør, blir vurdert.
Teori, pilotprestasjoner, karakter og motivasjon.
Jeg vil henge opp resultatene nå og da i gangen utenfor.
Står ikke navnet ditt på listen,
-er du ute. -…er du ute.
Slå av lyset.
Pokker.
All den treningen på kontoret ditt har jammen betalt seg.
Ja, det er kneet mitt som verker.
Er det kneet?
Prøv å komme fra tyngdekraft på 1,6 og spille 18 hull.
Slaget gir kortere avstand her nede.
Pent slag.
Jøss.
Hver eneste gang.
Det var et godt slag, Wayne.
Takk, Ed.
VELKOMMEN HJEM
Alt dette for lille meg?
Kaptein Stevens.
Gi deg.
Kom hit.
Så godt å ha deg tilbake, Danny.
Jimmy.
Jimmy!
Kom og hils på broren din.
Du er heldig som får se ham. Vanligvis forlater han ikke rommet.
Hei, drittfugl.
Hei, fugledritt.
Jeg har biffer på gang. Vil du ha en øl?
Kom hit.
-Hvordan har du hatt det? -Bra. Og du?
Herregud. Har lillegutten min vokst så mye siden jul?
Du snakker.
Danny.
Gutten min.
Slutt å være rar, mamma.
Jeg vet det. Jeg bare… Jeg må bare fordøye det.
Hei, gutten min.
Jøss.
-Den er like stor som hånden din. -Gi deg.
Trace.
Gordo.
Nå… Jeg vil utbringe en skål.
-Nei, pappa. Du trenger ikke… -Nei, bare…
Bare la meg gjøre dette.
Det er en prestasjon å komme seg gjennom det første året ved Annapolis.
Du fikk det til og med til å virke enkelt. Pokker så stolt av deg, Danny.
-Det er vi alle. -Takk, pappa.
-Skål. -Skål.
Vent litt. Det er en ting til jeg vil si.
Trace.
Gratulerer.
Jeg er glad på dine vegne. Sam er… Han er en fin fyr.
Takk, Gordo.
Skål.
Kunne nok funnet noe bedre, men smaken er som baken.
Der har vi ham.
Ed Baldwin med lesebriller? Vil undrene aldri ta slutt?
Det vil skje med deg også.
Aldri.
Perfekt syn til den dagen jeg dør. Akkurat som bestemor.
Så hvordan går det med å venne seg til livet på jorden?
Jeg vet ikke. Det er rart. Iblant føles det
som om jeg er i det ytre rom når jeg er her nede.
Når jeg er der oppe, er alt bare… riktig.
Til den jævla stormen traff.
Ja, det var en stygging.
Jeg leste hendelsesrapporten.
Jeg har kjent deg lenge, Mol.
Spytt ut, Ed.
Det er ikke sant at du ventet i lavatunnelen til stormen var over.
Ikke mens Wubbo lå der ute.
Så jeg… vil vite at det går bra med deg.
Jeg har det bra.
Vi sier det vi må si til legene. Det skjønner jeg.
Lyve for en NASA-lege? Det er ikke riktig prosedyre, sir.
Nei, Molly Cobb ville aldri gått imot prosedyren.
-Aldri. -Absurd.
Ikke tale om.
Jeg har det bra.
Hva med deg? Savner du ikke å være der oppe?
Jo, jeg savner det. Men ikke så mye som jeg trodde.
Pathfinder er jo babyen din. Takler du at andre tar henne med opp?
Jeg har hatt den tiden jeg trenger der oppe.
Første gangen jeg møtte den store Ed Baldwin,
var han den siste personen i Houston jeg trodde ville fly et skrivebord frivillig.
Samme her.
Jeg vet ikke.
Det livet du tror at du vil få…
…ender iblant ikke med å gjøre deg lykkelig.
Og jeg er fornøyd
med å være der for Kelly og Karen og, helvete heller, selv ASCAN-ene.
Det betyr noe.
Jeg vet at det…
…ikke er å leve farlig,
men iblant er det viktigere å være sammen med de du elsker
enn å gjøre det du elsker.
Du høres ut som en spådomskake.
Ja.
Er det det jeg tror?
Bare ignorer det. De vil benekte det.
Spill.
Herregud.
Nei, jeg ville ikke ha bjelketak,
og entreprenøren sier, uten å blunke:
"Da tar det to måneder til."
-Hva? To måneder til? -Ja.
Kom igjen. Jeg bare…
-Nei, vent. Du… slokket den. -Pokker.
La oss bare si at jeg tilbragte natten på gårdsplassen naken og bundet.
Selvfølgelig.
Det høres fryktelig ut.
Ja, det var det.
Jeg mener, hvis du ikke kan håndboken ordrett,
tar de deg. De gjør det med alle aspiranter.
Ok.
Pokker.
Det er sent. Jeg må dra.
Kom igjen, Trace. Det trenger du ikke.
Den er knapt ni.
Jeg har en tidlig SIM i morgen,
og jeg mistet den forrige, så…
Du bør ikke irritere Ed.
Nei, det bør du ikke.
-Det var veldig trivelig. -Ja, det var det.
Trenger du hjelp med oppvasken?
Nei, jeg fikser det. Jeg begynner å bli god til det.
Ja vel?
La meg se oppvaskhendene.
Sheila kommer i morgen?
I morgen tidlig.
-Godt å se deg, Trace. -I like måte.
Greit, gutter. God natt. Det er godt å ha deg hjemme.
-Igjen takk, Gordo. -God natt.
God natt, mamma.
Greit, gutter.
Vi har kjøleskapet fullt av øl, og Cheez Balls og Sgt. Slaughter på tv.
Pappa, vi tenkte å dra for å henge med noen venner.
Første kvelden hjemme og alt.
Ja vel.
Selvsagt.
Bare dra. Ha det gøy.
-Er du sikker? Vi kan jo… -Nei, jeg mener det.
Bare dra.
Faren deres har en masse arbeid å ta igjen, så…
Greit.
Ikke sitt oppe og vent.
Kom igjen, Jimmy.
Pass på hverandre.
Negativt trykk.
Ja!
Takk, bror.
Må alle få samme frisyre,
eller er det en ond straff bare du fikk?
Nei, alle må ha den. Bortsett fra jentene, selvsagt.
-Noen søte? -Som om du ville funnet ut av det.
Er de så harde mot aspirantene som de sier?
Det er ikke så ille.
Etter den første måneden blir det lettere.
-Det var ikke det du sa til mor og far. -Hold kjeft, drittfugl.
Fikk du være med på et hangarskip?
Ja.
Hvordan var det?
Når du står der ute, er det…
…som om du står midt i havet
omgitt av bare vann og himmel.
-Det er ganske kult. -Ja.
Det beste er
å se en Tomcat komme inn for landing i 270 kilometer i timen.
Du ser greia rase mot deg, fort som faen,
og du er sikker på at greia vil gli utfor andre enden av dekket.
Men før du vet ordet av det,
griper bremsekroken tak i kabelen, og det bare bråstopper.
Rett foran deg.
Har aldri sett noe lignende.
Hallo.
Hei, Ed. Kan du komme ned hit?
Hvorfor det? Hva har skjedd?
Det er Gordo.
Solen i øynene Gjorde noen løgner verd å tro på
Jeg er øyet på himmelen
Ser på deg Kan lese dine tanker
Og jeg lager reglene her
Å, pokker.
Hei, kan jeg få en til?
Og jeg spanderer en på min venn…
…Darlene. Og...
Hei, Eddie.
Og en til Ed. Hei.
Hei.
-Hvordan går det? -Bra.
Skal vi trekke litt frisk luft?
Gå en liten tur?
-Morer meg bare litt. -Jeg ser at du morer deg.
Men jeg må snakke med deg.
Beklager, damer, jeg må stjele ham fra dere.
Kompisen min. Ed.
Ja. Du…
-Ja, du må ta de trinnene. -Dansetrinn.
Greit.
Jeg skjønner at det er tøft at Tracy gifter seg på nytt,
men vet du hva?
Drit i henne.
Jeg mener, dere har vært skilt i fem år.
Du må komme deg videre.
Hun har det.
Ja.
Du har en god jobb, guttene dine skikker seg godt,
og du har nesten alt håret igjen.
Og alt det som skjedde i fortiden, kan du…
Hør her.
Bare la det være.
Jeg kan ikke. Jeg…
Jeg står fast.
Skjønner? Det vil ikke… slippe taket.
Hva snakker du om? Siden når? Hvor kommer alt dette fra?
Jeg forlot noe der oppe, Ed.
Helt siden jeg kom tilbake, har jeg…
Det er som om jeg ikke eksisterer lenger. Som om jeg er en skygge, eller…
…kanskje et spøkelse.
Jeg vet ikke. Jeg bare…
-Jeg bare… -Gordo.
Jeg kan ikke…
Gordo. Kom deg bort hit.
Kom deg av veien.
Hva er det med deg?
Jeg vet ikke hva i helvete jeg driver med mer.
Vi skulle løfte folks øyne opp mot himmelen, husker du?
Nå er jeg ingenting.
Jeg vet at du hadde det tøffere enn meg, du vet, med Shane.
Du fant en måte å akseptere det på. I deg selv.
I familien din.
Pokker, jeg vil ikke at guttene mine skal se meg sånn.
Gordo.
Guttene dine tilber deg.
Du skulle ha sett ham, Ed. I sommeruniformen.
Sjøkadett Stevens.
Husker du det første året ditt?
Ja, selv om jeg prøver å glemme det.
Det var den beste tiden i mitt liv på Northwestern.
Og jeg var ute på egen hånd for første gang,
og alt virket mulig.
Det var som om…
…det bare var å forsyne seg.
Ikke sant?
Og nå er jeg her.
Gordo Stevens.
Amerikansk helt.
For noe dritt.
Alt er bare dritt.
Det er dritt.
Det er…
Kom igjen.
Hei. Kom igjen, kompis. Reis deg.
Greit.
Best…
Best å få seg litt søvn.
God natt, Ed.
-Ta vare på deg selv. -Jeg vil savne deg her.
Molly.
Hei, Wubbo.
Godt at jeg så deg.
Jeg drar hjem til Nederland, så
dette er nok adjø.
Pokker. Legene godkjente deg ikke?
Det er ikke riktig. De får ikke gjøre det.
Nei. Dette var mitt valg. Jeg forlater programmet.
Du forlater programmet?
Faen heller.
Jeg må gjøre det beste for meg og familien.
Nei, du tar enkleste utvei, det er det du gjør.
Nei. Hvis jeg bare har et par år igjen å leve,
-vil jeg tilbringe dem her nede. -Det vet du ikke.
Det gjør ingen. Du gir ikke opp, Wubbo. Du kjemper videre.
Det er synd at du føler det sånn.
Takk.
Ja?
Mr. Stevens, dette er Jane Markus ved JSC.
Det ukentlige personalmøtet er blitt framskyndet til i dag.
Klokken 11.00 i astronautmøterommet.
Jeg beklager, hva?
Klokken 11.00. Takk.
ASTRONAUTMØTEROM
Du ser for jævlig ut.
Jeg føler meg storveis.
Vet du hvorfor de framskyndet møtet?
Nei.
God morgen, alle sammen.
La oss komme i gang.
Jamestown 81-crewets debrifing avholdes 8.30 i rom 6600.
Oppmøte er obligatorisk for alle dere ferskinger.
Og vi hadde en nesten-ulykke med en T-38 ved El Paso i forrige uke.
Selv med våre nye inntak, sørg for å sjekke takeoff-data nøye,
særlig når du har en kapsel.
Jeg har også et flygningsoppdrag å kunngjøre.
Danielle Poole vil bli med i crewet på STS-83 Romeo!
Gratulerer.
Hun drar tilbake til Jamestown.
Så glad på dine vegne, Dani.
Takk, vennen min.
En ting til.
Kaptein Gordo Stevens blir også med.
Jøss. Gordo er tilbake.
-Du er vel overlykkelig? -Ja.
-Dani.
Godt å ha deg tilbake.
Gratulerer, kaptein.
Jeg drar ikke opp igjen, Ed.
Jeg kan ikke. Det vet du.
Vel… Det er ikke opp til deg.
Jeg bestemmer hvem som skal opp og når, vet du.
Du fikser dette.
Faen heller.
La oss gi crewet på Jamestown 91 enda en applaus.
Kan jeg bomme en?
Takk.
Tekst: Evy Hvidsten